Diari Oficial de la Generalitat Valenciana


Sumari del DOGV 9480, del 29-11-2022 (2022/11324)

RESOLUCIÓ de 15 de novembre de 2022, de la Presidència del Consorci Hospital General Universitari de València (CHGUV), per la qual es disposa el nomenament d'empleat públic, de naturalesa jurídic laboral, en execució de la Sentència 553/2022, de 13 de juliol, dictada per la Sala Contenciosa Administrativa, Secció Segona, del Tribunal Superior de Justícia de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9480

Data del DOGV
:   29-11-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/11752


Data del document
:   15-11-2022

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

RESOLUCIÓ de 15 de novembre de 2022, de la Presidència del Consorci Hospital General Universitari de València (CHGUV), per la qual es disposa el nomenament d'empleat públic, de naturalesa jurídic laboral, en execució de la Sentència 553/2022, de 13 de juliol, dictada per la Sala Contenciosa Administrativa, Secció Segona, del Tribunal Superior de Justícia de la Comunitat Valenciana. [2022/11141]  
  
Per Resolució de 27 d'abril de 2018, de la Presidència del CHGUV (DOGV 8298, 18.05.2018) es van convocar proves selectives d'accés a places del grup A, subgrup A1, de facultatiu o facultativa especialista, en el marc de les ofertes d'ocupació pública 2016 i 2017 del Consorci HGUV (DOGV 8298, 18.05.2018), entre les quals s'inclou l'especialitat d'Hematologia i Hemoteràpia, convocatòria CO/11/17.  
  
Vista la Sentència núm. 553/2022, de 13 de juliol, del Tribunal Superior de Justícia de la Comunitat Valenciana- Sala Contenciosa Administrativa, Secció Segona- desestimatòria dels recursos d'apel·lació interposats pel Consorci Hospital General Universitari de València, Francisco Ibáñez Alis i María Josefa Lis Chulvi contra la sentència 275/2021, de 22 de juny, dictada pel Jutjat Contenciós Administratiu núm. 10 de València.  
Vista la Resolució de la presidència del CHGUV de 18 d'octubre de 2022, per la qual s'ordenen determinades actuacions en execució de la referida sentència 553/2022 (DOGV 9459, 28.10.2022), que en el seu apartat primer declara que l'aspirant Pedro Luis Pérez Rodríguez, DNI 21054895M, ha superat el procés selectiu de la convocatòria CO/11/2017, d'accés a places del grup A, subgrup A1, de facultatiu o facultativa especialista en Hematologia i Hemoteràpia, pel torn lliure, corresponent a l'oferta d'ocupació pública de 2016/2017 del CHGUV.  
  
Comprovada la documentació presentada dins del termini i en la forma escaient per l'interessat respecte dels requisits exigibles enumerats en la base 9.1 de les generals, reguladores dels processos selectius d'accés o ingrés al CHGUV (DOGV 7018, 04.06.2013) i vist l'informe del reconeixement mèdic, realitzat pel Servei de Prevenció de Riscos Laborals del CHGUV, segons estableix la base 9.2 de les esmentades bases generals.  
Atesos els pronunciaments continguts en la part dispositiva de la referida Sentència 553/2022, de 13 de juliol, i de conformitat amb el que es disposa en l'article 118 de la Constitució Espanyola, així com en els articles 17.2 de la Llei orgànica 6/1985, d'1 de juliol, del poder judicial, i 103.2 de la Llei 29/1998, de 13 de juliol, reguladora de la jurisdicció contenciosa administrativa, que estableixen l'obligatorietat de compliment de les sentències i altres resolucions fermes dictades pels tribunals de Justícia, i en virtut de les atribucions conferides, aquesta Presidència del CHGUV resol:  
  
Primer  
Nomenar empleat públic del CHGUV subjecte a règim jurídic laboral amb caràcter fix, en la categoria de facultatiu especialista en Hematologia i Hemoteràpia, Pedro Luis Pérez Rodríguez, amb DNI 64654014S, en execució de la Sentència 553/2022, de 13 de juliol, del Tribunal Superior de Justícia de la Comunitat Valenciana ?Sala Contenciosa Administrativa, Secció Segona.  
A aquest efecte l'interessat haurà de personar-se en la Direcció de Recursos Humans del CHGUV (Av. Tres Creus, núm. 2, 46031 València) per a formalitzar la presa de possessió i subscriure el contracte de treball corresponent, el 19 de desembre de 2022.  
La incompareixença, excepte concurrència de causa justificada apreciada per l'òrgan de gestió, suposarà el decaïment en el dret al nomenament.  
  
Segon  
La plaça té la consideració de plaça del CHGUV/Departament de Salut València-Hospital General, d'acord amb el que es preveu en el Conveni col·lectiu del CHGUV i en la base 14a de les esmentades bases generals.  
Tercer  
Per la Direcció de Recursos Humans del CHGUV es formalitzaran els documents pertinents, i es realitzaran els actes administratius que procedisquen per a l'eficàcia material d'aquesta resolució.  
  
Contra la present resolució, que esgota la via administrativa, pot interposar-se potestativament recurs de reposició davant aquest mateix òrgan, en el termini d'un mes comptat des de l'endemà de la publicació o, directament, recurs contenciós administratiu en el termini de dos mesos comptats de la mateixa manera, davant el jutjat contenciós administratiu competent, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú; així com en els articles 25 i 46 de la Llei 29/1998, de 13 de juliol, reguladora de la jurisdicció contenciós'administrativa.  
  
  
València, 15 de novembre de 2022.- El president del CHGUV i conseller de Sanitat Universal i Salut Pública: Miguel Mínguez Pérez.